# Arizona

O iných významoch výrazu *Arizona* pozri *Arizona (rozlišovacia stránka)*.

|  |
| --- |
| State of Arizona |
|

|  |  |
| --- | --- |
| Vlajka | Pečať |
|  Ostatné štáty USA |

 |
| Prezývka štátu | The Grand Canyon State (Štát Veľkého kaňonu), The Copper State (Medený štát) |
| Hlavné mesto | Phoenix |
| Najväčšie mesto | Phoenix |
| Guvernér | Jan Brewer (R) |
| Rozloha |
| Poradie | 6. miesto |
| Celková | 295 254 km² |
| Súš | 294 312 km² |
| Voda | 942 km² |
| % vody | 0,32 % |
| Počet obyvateľov (podľa posledného sčítania) |
| Poradie | 20. miesto |
| Obyvateľov | 6 392 017 |
| Rok sčítania | 2010 |
| Hustota obyvateľov |
| Poradie | 33. miesto |
| Hustota | 21,72 obyv./km² |
| Vstup do Únie |
| Poradie | 48. v poradí |
| Dátum | 14. február 1912 |
| Geografické údaje |
| Zemepisná šírka | 31°20' až 37° s. š. |
| Zemepisná dĺžka | 109°3' až 114°50' z. d. |
| Šírka | 500 km |
| Dĺžka | 645 km |
| Nadmorská výška |
| Najvyššia | 3 851 m n. m. |
| Stredná | 1 250 m n. m. |
| Najnižšia | 21 m n. m. |
| Ostatné údaje |
| Časová zóna | MST: UTC-7 Arizona nepoužíva letný čas, okrem Navajov |
| ISO 3166-2 | US-AZ |

**Arizona** je štát Spojených štátov amerických, ktorý sa k únii pripojil 14. februára 1912 ako 48. člen federácie. Hlavným a najväčším mestom je Phoenix. Ďalšie tri najväčšie mestá sú Tucson, Mesa a Glendale. Arizona je známa svojou púštnou klímou, výnimočne horúcimi letami a miernymi zimami, ale vo vyšších polohách sa nachádzajú borovicové lesy a horské lúky, ktoré kontrastujú s púšťami v nížinách. Sčítanie ľudu z roku 2006 ukazuje, že je najrýchlejšie rastúcim štátom Spojených štátov.

Arizona hraničí so štátmi Nové Mexiko, Utah, Nevada a Kalifornia a s Mexikom na juhu. Okrem Grand Canyonu je v Arizone sústredených mnoho ďalších národných parkov, lesov, monumentov a indiánskych rezervácií.
Názov *Arizona* je skomolenina zo španielskeho *árida zona*, čiže vyprahnutá oblasť. Existuje aj alternatíva, že meno štátu môže pochádzať z indiánskych jazykov.

## Geografia

Grand Canyon
Arizona je šiesty najväčší štát Spojených štátov – po Novom Mexiku a pred Nevadou. Približne 15 % z celkovej rozlohy (306 000 km²) je v súkromnom vlastníctve. Zvyšok pokrývajú verejné lesy a parky, rekreačné zóny a prírodné rezervácie.

Je známa púšťami s mnohými suchomilnými rastlinami, ako napríklad kaktusy. Menej známe sú už borovicové lesy v severnej časti štátu v oblasti známe ako Colorado Plateau.

Najznámejšou dominantou štátu Arizona je Grand Canyon. Bol vytvorený riekou Colorado, je asi 446 km dlhý, v najužšej časti 6 km a v najširšej časti 29 km široký a takmer 2 km hlboký.
Je tu tiež jeden z najzachovalejších kráterov, vzniknutých dopadom meteoritu. Barringerov kráter (skôr známy ako Meteor Crater) je obrovská diera v zemi uprostred plošiny Colorado Plateau asi 40 km východne od mesta Winslow. Jeho vyvýšený okraj vystupuje do výšky 46 metrov, samotný kráter je asi 174 metrov hlboký a má asi 1 200 metrov v priemere.

## Klimatické podmienky

Púšť Sonoran
Kvôli tomu, že Arizona je veľký štát a má veľké rozdiely v nadmorských výškach, sú na rôznych miestach rozdielne klimatické podmienky. V nižších nadmorských výškach sú väčšinou púšťe s horúcimi letami a miernymi zimami. Od neskorej jesene do začiatku jari tam býva mierne podnebie s priemernými minimálnymi teplotami okolo 15 °C. Od novembra do februára môžu byť až 4 °C, ale občasné mrazy nie sú neobvyklé. Koncom februára začnú teploty stúpať a cez deň je teplo a v noci veľmi chladno. Od mája do augusta sa teploty pohybujú od 32 °C do 48 °C, s tým, že teploty občas vystúpia nad 50 °C. Vďaka veľmi suchej klíme sú veľké rozdiely medzi dennými a nočnými teplotami, a to okolo 28 °C v letných mesiacoch.
V severnej časti štátu sú plošiny s chladnejším podnebím s chladnými zimami a miernymi letami. Občas v zime vďaka chladnému vetru zo severu klesaju teploty až na -20 °C.
Zrážky v Arizone sa pohybujú okolo 322 mm a prichádzajú v dvoch obdobiach dažďov. Studený front prichádza od Tichého oceánu v priebehu zimy a v lete sú monzúnové dažde. Obdobie monzún]ových dažďov, ktoré prebieha v júli a auguste, prináša búrky a vietor, ale tornáda sú v Arizone pomerne vzácne. V hlavnom meste štátu Phoenixe sa po väčšinu roka pohybujú teploty okolo 35 °C.

## Obyvateľstvo

Arizona má viac ako šesť miliónov obyvateľov, čo je o 20 % viac ako v roku 2000. Tento prírastok zahrňuje ako prirodzený prírastok tak aj imigrantov. V Arizone žije asi 90 % belochov, viac ako 4 % Afroameričanov a takmer 3 % Ázijčanov. Najpočetnejšia menšina v štáte Arizona sú Mexičania (asi 21 %), ďalej Nemci, Briti a Íri. Niektoré územia blízko mexických hraníc, ako napríklad Santa Cruz, sú osídlené prevažne prisťahovalcami z Mexika. V severovýchodnej časti štátu žije veľa Indiánov. Afroameričanov je v Arizone pomerne málo a väčšina z nich žije vo Phoenixe, kde sa počet Afroameričanov od roku 2000 zdvojnásobil. Takmer tri štvrtiny obyvateľov starších ako päť rokov hovorí doma iba anglicky a asi 20% španielsky. Navajo je tretí najpoužívanejší jazyk s necelými dvoma percentami.

### Náboženstvo

Náboženská príslušnosť obyvateľov Arizony:

* kresťania 80%
* iné náboženstvá 2%
* bez vyznania 18%

## Iné projekty

Commons* Commons ponúka multimediálne súbory na tému **Arizona**

## Externé odkazy

* ARIZONA: KAM SE VYDAT
* Vyhlídka Národní park Grand Canyon
* Arizona - země Velkého kaňonu